সম্প্রতি মার্কিন প্রেসিডেন্সিয়াল নির্বাচনে জিতে হোয়াইট হাউসের দিকে পা বাড়িয়েছেন ডোনাল্ড ট্রাম্প। তাঁর বিতর্কিত জীবন, লাগামহীন মন্তব্য, অনিয়ন্ত্রিত জীবনযাপনের কথা বারবার উঠে এসেছে সংবাদ মাধ্যমের শিরোনামে। কিন্তু হেডলাইন দখলের দৌড়ে শুধু মাত্র ভাবী প্রেসিডেন্টই নন, তালিকায় বারবার উঠে এসেছেন তাঁর স্ত্রী এবং মেয়েরাও। ট্রাম্পের দ্বিতীয় স্ত্রী মেলানিয়া তো সে দেশের বিনোদন দুনিয়ায় যথেষ্ট জনপ্রিয়। কম যান না ট্রাম্পের প্রথম পক্ষের মেয়ে ইভাঙ্কাও। আমেরিকার ফ্যাশন জগতে তিনি বেশ পরিচিত মুখ। পাশাপাশি এখন তিনি সফল বিজনেস ওম্যানও। পাশাপাশি বিভিন্ন রাজনৈতিক বিষয়ে বাবা ডোনাল্ড ট্রাম্পকে সহযোগিতাও করেন ইভাঙ্কা। সম্প্রতি ডোনাল্ড ট্রাম্প যখন জাপানের প্রধানমন্ত্রী শিনজো আবের সঙ্গে দেখা করেছন, সেখানে ছিলেন ইভাঙ্কা ও তাঁর স্বামীও। শোনা যাচ্ছে হোয়াইট হাউজে ঢোকার পর জাপানে মার্কিন রাষ্ট্রদূত করে মেয়েকে পাঠাতে পারেন ট্রাম্প। ইভাঙ্কার জীবন কিন্তু বর্ণময়। সেই বর্ণময় জীবনেরই কয়েকটা ঝলক দেখে নিন।